b"\n_START_ARTICLE_\nCapella de la Mare de D\xc3\xa9u dels Dolors\n_START_SECTION_\nDescripci\xc3\xb3\n_START_PARAGRAPH_\nLa capella de la Mare de D\xc3\xa9u dels Dolors, possiblement del segle XVI, \xc3\xa9s actualment un magatzem on es guarden els grups processionals de Setmana Santa. La construcci\xc3\xb3 est\xc3\xa0 adossada al Palau Episcopal. Est\xc3\xa0 coberta amb volta de creueria. L'exterior \xc3\xa9s totalment arrebossat._NEWLINE_Aquesta antiga esgl\xc3\xa9sia sense culte des de fa anys est\xc3\xa0 en obres per acollir els fons dels arxius del Bisbat d'Urgell que actualment es troben a l'interior del Palau. Aquest edifici annex al Palau ser\xc3\xa0 blindat i se n'habilitar\xc3\xa0 una sala per a confer\xc3\xa8ncies i exposicions."